“விவசாயத்தை அழித்ததோடு இப்போது அரியலூர் மாவட்டத்தையும் அழிக்க தொடங்கியுள்ளன சிமெண்ட் ஆலைகள். பணத்திற்காக அதிகாரிகளும் துணை போகிறார்கள் என்பது வேதனையாக உள்ளது. இம்மாவட்டத்தில் பத்துக்கும் மேற்பட்ட சிமெண்ட் ஆலைகள் உள்ளன. இம்மாவட்டம் சிமெண்ட்களின் நகரம் என்று அழைக்கப்படுகிறது. பலருக்கு வேலை கொடுத்தது இம்மாவட்டம். ஆனால் தற்போது பூர்வீக மக்களுக்கே வேலையில்லாமல், வெளியூர்களுக்கு செல்லத் தொடங்கியுள்ளனர். இதற்கு காரணம் இந்த ஆலை தரப்பினர்தான்.